open-index/open-wikipedia-markdown huggingface dataset:
குமாரராசு அச்சமாம்பா

**மருத்துவர் குமாரராசு அட்சமாம்பா** (*Komarraju Atchamamba*) (6 செப்டம்பர் 1906 - 20 அக்டோபர் 1964) இந்திய வழக்கறிஞரும், மகப்பேறியல் மருத்துவரும், மகளிர் நலவியல் நிபுணரும், அரசியல்வாதியும் மற்றும் முன்னாள் நாடாளுமன்ற உறுப்பினரும் ஆவார். 

## ஆரம்ப வாழ்க்கை மற்றும் தொழில்
குமாரராசு அச்சமாம்பா, 1906 ஆம் ஆண்டு குண்டூரில் வரலாற்றாசிரியர் குமாரராசு வெங்கட லட்சுமண ராவ் மற்றும் அவரது மனைவிக்கு பிறந்தார். இந்திய சுதந்திரப் போராட்டத்தில் பங்கேற்றார். 1924 இல் காக்கிநாடாவில் நடைபெற்ற இந்திய தேசிய காங்கிரசு மாநாட்டில் பெண் தொண்டர்களின் மாணவர் தலைவராக இருந்தார். 1928 ஆம் ஆண்டில், சென்னை நகரில் சைமன் குழுவிற்கு எதிராக பெண் மாணவர்கள் நடத்திய கருப்புக் கொடி ஆர்ப்பாட்டத்தின் தலைவியாகவும் இருந்தார். 1943-1948 காலகட்டத்தில், இவர் இந்தியப் பொதுவுடைமைக் கட்சியின் உறுப்பினராக இருந்தார். பின்னர், 1948 இல் இந்திய தேசிய காங்கிரசு கட்சியில் சேர்ந்தார். 1957 இல், விஜயவாடாவிலிருந்து இந்திய தேசிய காங்கிரஸை பிரதிநிதித்துவப்படுத்தி இரண்டாவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.

தெலுங்கில் *பிரசுதி - சிசு போஷனா* என்ற புத்தகத்தை இவர் எழுதியுள்ளார். இது குழந்தைகளின் வளர்ச்சியைப் பற்றிய பாரம்பரிய தவறான எண்ணங்களை அகற்றுவதை நோக்கமாகக் கொண்டது. *மகிளா* என்ற பெண்களுக்கான இதழையும் வெளியிட்டார்.   1940 இல் வி. வெங்கடராம சாஸ்திரி என்பவரை மணந்தார். இவர்களுக்கு தன்யா என்ற மகள் பிறந்தார்.

## இறப்பு
அச்சமாம்பா 20 அக்டோபர் 1964 இல் இறந்தார்  2006 இல், இவரது பிறந்த நூற்றாண்டு விழா ஐதராபாத்தில் நடைபெற்றது. 

## மேற்கோள்கள்

## வெளி இணைப்புகள்
* Dr. Komarraju Atchamamba at Lok Sabha

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:இந்திய மகப்பேறியலாளர்கள்
பகுப்பு:20 ஆம் நூற்றாண்டு இந்தியப் பெண் வழக்கறிஞர்கள்
பகுப்பு:1964 இறப்புகள்
பகுப்பு:1906 பிறப்புகள்
பகுப்பு:2ஆவது மக்களவை உறுப்பினர்கள்
டெட்ரா அயோடோநிக்கலேட்டு

**டெட்ரா அயோடோநிக்கலேட்டு** (*Tetraiodonickelate*) என்பது  நான்கு அயோடைடு அயனிகள் [NiI4]2− ஒரு நான்முகியில்  அமைக்கப்பட்டுள்ள நிக்கலின் ஓர் அணைவு அயனியாகும். [NiI4]2− கரைசல் சிவப்பு நிறத்தில் காணப்படுகிறது.  இந்த நிறம் சுமார் 530 நானோமீட்டருக்கும் 450 நானோமீட்டருக்கும் குறைவான அளவில் நிகழும் உறிஞ்சுதலால் ஏற்படுகிறது. அதிகபட்ச ஒளி பரிமாற்றம் சுமார் 620 நானோமீட்ட ர் ஆகும். இதுவும்  சிவப்பு நிறமாக இருக்கும். அகச்சிவப்புக்கு அருகிலுள்ள பரந்த பலவீனமான உறிஞ்சுதல் 740 நானோமீட்டரில் காணப்படுகிறது. இச்சேர்மத்தின் காந்தத் தருணம் ஒழுங்கற்ற முறையில் குறைவாக உள்ளது.

நீர் அல்லது மெத்தனாலில் உள்ள இலித்தியம் அயோடைடு மற்றும் நிக்கல் அயோடைடு ஆகியவற்றின் கலவை [NiI4]2− அயனிகளை வளையஎக்சேன் -அமீன் கலவையாக பிரிக்கிறது. இக்கரைசல் இரத்த சிவப்பாக இருக்கும். 

## வரலாறு
ஏற்கனவே 1909 ஆம் ஆண்டில் அசிட்டோனில் கரைக்கப்பட்ட நிக்கல் அயோடைடு மற்றும் சோடியம் அயோடைடு கலவையானது சிவப்பு நிறத்தைக் கொண்டிருப்பதை காம்பி கவனித்திருந்தார். இந்த சிவப்பு நிறம் டெட்ரா அயோடோநிக்கலேட்டு இருப்பதால் ஏற்பட்டதாகும்.

## உப்புகள்
[(C6H5)3CH3As]2NiI4 என்ற வாய்ப்பாட்டைக் கொண்ட பிசு-டிரைபீனைல்மெத்திலார்சோனியம் டெட்ரா அயோடோநிக்கலேட்டு உப்பு சிவப்பு நிறத்தில் உள்ளது. டிரைபீனைல்மெத்திலார்சோனியம் அயோடைடு சேர்மத்தையும் சூடான எத்தனாலில் கரைக்கப்பட்ட நிக்கல் அயோடைடையும் சேற்த்து வினைபுரியச் செய்வதால் இதை தயாரிக்கலாம். வீழ்படிவாக கிடைக்கும் சிவப்பு செதில்களை ஆல்ககால் குளிர்வதற்கு முன் வடிகட்ட வேண்டும், இல்லையெனில் விளைபொருள் சிதைந்துவிடும்.

பிசு(டெட்ராயெத்திலமோனியம்) டெட்ரா அயோடோநிக்கலேட்டின்  மூலக்கூறு எடை 826.8135 ஆகும். இதன் சிஏஎசு எண் 13927-28-1.

1,2,6-டிரைமெத்தில்-பைராசினியம்-டெட்ரா அயோடோநிக்கலேட்டு சேர்மத்தின் சிஏஎசு எண் 88227-96-7 ஆகும். 

## மேற்கோள்கள்

பகுப்பு:அயோடின் சேர்மங்கள்
பகுப்பு:நிக்கல் ஒருங்கிணைவுச் சேர்மங்கள்
அம்பாதி இக்கவம்மா

**அம்பாதி இக்கவம்மா** (*Ambadi Ikkavamma*)   இந்தியாவின் கேரள மாநிலத்தைச் சேர்ந்த  ஒரு  மலையாள மொழி எழுத்தாளர் மற்றும் மொழிபெயர்ப்பாளர் ஆவார். மலையாளத்தைத் தவிர, ஆங்கிலம், இந்தி மற்றும் சமசுகிருத மொழி இலக்கியங்களிலும் இவர் நன்கு தேர்ச்சி பெற்றிருந்தார்.

## வாழ்க்கை மற்றும் தொழில்
1898 ஆம் ஆண்டு சனவரி மாதம் 12 ஆம் தேதியன்று  அம்பாதி  இல்லத்தைச் சேர்ந்த நானியம்மா மற்றும் கொச்சு கோவிந்த மேனன் ஆகியோரின் மகளாக இக்கவம்மா திருப்பூணித்துறையில்  பிறந்தார்.  தனது ஆரம்பக் கல்வியை திருப்பூணித்துறையில்  முடித்து, உயர்நிலைப் பள்ளிக் கல்வியை புனித தெரசா கன்னியர்மடப் பள்ளியில் முடித்தார்.. நீண்ட காலம் ஆசிரியராக பணியாற்றிய இக்கவம்மா, ஓர் இசைக் கலைஞராகவும் இருந்தார். இவரது படைப்புகளில் பெரும்பாலானவை பிற மொழிகளிலிருந்து மொழிபெயர்க்கப்பட்டவையாகும்.. *அனசக்தி யோகா* மற்றும் ஒரு தந்தை தனது மகளுக்கு எழுதிய கடிதங்கள் (சவகர்லால் நேரு)  போன்றவை அவற்றில் முக்கியமானவையாகும். . பாலகதைகள் (குழந்தைகளின் கதைகள்) என்ற தலைப்பில் இவர் எழுதிய படைப்புக்கு 1956 ஆம் ஆண்டில் இந்திய அரசு குழந்தைகள் இலக்கிய விருது வழங்கிச் சிறப்பித்தது.

## மேற்கோள்கள்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:மலையாள எழுத்தாளர்கள்
பகுப்பு:1980 இறப்புகள்
பகுப்பு:1898 பிறப்புகள்
பகுப்பு:கேரளப் பெண் எழுத்தாளர்கள்
பைகுலசு

***பைகுலசு*** (*Piculus*) என்பது மத்திய மற்றும் தென் அமெரிக்காவில் காணப்படும் மரங்கொத்திகள் குடும்பமான பிசிடேவில் உள்ள பறவைகளின் பேரினமாகும்.

## வகைப்பாட்டியல்
*பைகுலசு* பேரினம் 1824ஆம் ஆண்டில் செருமனிய இயற்கை ஆர்வலர் ஜோஹன் பாப்டிஸ்ட் வான் இசுபிக்சால் அறிமுகப்படுத்தப்பட்டது. இந்தப் பேரினத்தின் மாதிரி இனம் 1923ஆம் ஆண்டில் அமெரிக்க பறவையியலாளர் ஹாரி சி. ஓபர்ஹோல்ஸர் என்பவரால் தங்க-பச்சை மரங்கொத்தி (*பைகுலசு கிரைசோக்ளோரோஸ்*) முன்மொழியப்பட்டது. மரங்கொத்திகள் என்று பொருள்படும் லத்தீன் வார்த்தையான பிகஸின் சுருக்கமே இந்த பொதுவான பெயர்.

மரங்கொத்தி துணைக்குடும்பமான பிக்கினேயின் ஒரு பகுதியாக இந்த பேரினம் உருவாக்கப்பட்டது. மேலும் யூரேசியா மற்றும் அமெரிக்காவில் காணப்படும் திரைகோபசு பேரினத்துடன் ஒரு சகோதர உறவைக் கொண்டுள்ளது. *பைகுலசு* பேரினம் பிசினி இனக்குழுவுடன் சேர்ந்தது. இது *கொலப்ட்சு*, *பைகுலசு*, *முல்லரிபைகசு*, *திரையோகோபசு* மற்றும் *செலியசு* ஆகிய ஐந்து பேரினங்களைக் கொண்ட ஒரு கிளையினை உடையது.

இந்த பேரினத்தில் ஏழு சிற்றினங்கள் உள்ளன.

முன்பு இங்கு வகைப்படுத்தப்பட்டிருந்த மற்ற ஐந்து சிற்றினங்கள் இப்போது *கொலாப்டசு* பேரினத்தில் உள்ளன.

## மேற்கோள்கள்

பகுப்பு:அமெரிக்காக்களின் பறவைகள்
பகுப்பு:பறவைப் பேரினங்கள்
பகுப்பு:மரங்கொத்திகள்
அரக்கு மரங்கொத்தி

**அரக்கு மரங்கொத்தி** (*Maroon woodpecker-பிளைதிபிகசு ரூபிஜினோசசு*) என்பது மரங்கொத்தி குடும்பமான பிசிடேவினைச் சார்ந்த ஒரு பறவை சிற்றினமாகும். இது புரூணை, இந்தோனேசியா, மலேசியா, தெற்கு மியான்மர், சிங்கப்பூர் மற்றும் தெற்கு தாய்லாந்தில் காணப்படுகிறது. இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டலம் ஈரமான மலைக் காடுகள் ஆகும்.

## மேற்கோள்கள்

பகுப்பு:மலேசியப் பறவைகள்
பகுப்பு:மரங்கொத்திகள்
மெராப்போ தொடருந்து நிலையம்

**மெராப்போ தொடருந்து நிலையம்** (ஆங்கிலம்: *Merapoh Railway Station* மலாய்: *Stesen Keretapi Merapoh*) என்பது தீபகற்ப மலேசியாவின் கிழக்கு கரைப் பகுதியில், பகாங், லிப்பிஸ் மாவட்டம், மெராப்போ நகரில் உள்ள ஒரு தொடருந்து நிலையம் ஆகும். இந்த நிலையம் பகாங் மாநிலத்தின் தலைநகரான குவாந்தான் நகரில் இருந்து சுமார் 315 கி.மீ. தொலைவில் அமைந்துள்ளது.

இந்த நிலையம் கோலா லிப்பிஸ் மற்றும் மெராப்போ நகரங்களுக்கு இடையிலான கிழக்கு நகரிடை சேவையின் ஒரு முனையமாக விளங்குகிறது. மெராப்போ நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது. மெராப்போ நகரின் பெயரால் இந்த நிலையத்திற்குப் பெயரிடப்பட்டுள்ளது.

## பொது
### தாமான் நெகாரா தேசியப் பூங்கா
மெராப்போ நகரம், தகான் மலை அடிவாரத்தில் இருப்பதால் தித்திவாங்சா மலைத்தொடரில் மலைப் பயணங்களை மேற்கொள்பவர்களுக்கு இறுதி நகர முனையமாகவும் விளங்குகிறது. மெராப்போ நகரம் ஒரு சிறிய நகரம்;  தகான் மலையின் சுங்கை ரெலாவு (*Sungai Relau*) மலைக் கிராமத்திற்குச் செல்வதற்கு முன் மெராப்போ நகரம் ஒரு நிறுத்தமாகச் செயல்படுகிறது.

தாமான் நெகாராவிற்கு ஒரு நுழைவாயிலாகவும் இந்த நிலையம் உள்ளது. அந்தக் காரணத்தினால், தித்திவாங்சா மலைத்தொடருக்கும்  தாமான் நெகாரா தேசியப் பூங்காவிற்கும் தொடருந்து சேவைகளை வழங்கும் ஒரு முக்கிய இடமாகவும் உள்ளது. லிப்பிஸ் மாவட்டத்தில் பகாங் - கிளாந்தான் எல்லைக்கு அடுத்ததாக மெராப்போ நகரம் அமைந்துள்ளது.

### கோலா லிப்பிஸ் குவா மூசாங் வழித்தடம்

மெராப்போ தொடருந்து நிலையம், உள்ளூர் மற்றும் வெளியூர் பயணிகள் மெராப்போ நகரத்திற்குப் பயணிக்க ஒரு பொதுப் போக்குவரத்துத் தேர்வாகவும் உள்ளது. தூரப் பயணங்களுக்கு, தனியார் பேருந்துச் சேவைகளைவிட பொதுத் தொடருந்துச் சேவைகளைப் பயன்படுத்தவே இங்குள்ள மக்கள் விரும்புகின்றனர். அத்துடன் இந்த நிலையம்  - குவா மூசாங் வழித்தடத்திற்கான முனையமாகவும் செயல்படுகிறது.

ஜொகூர் பாரு மற்றும்  இடையிலான தொடருந்துச் சேவை ஒரு நாளைக்கு ஒரு முறை மட்டுமே செயல்படுகிறது. அத்துடன் இந்தச் சேவையில் ஈடுபட்டுள்ள தொடருந்துகள், ஜொகூர், நெகிரி செம்பிலான், பகாங் மற்றும் கிளாந்தான் ஆகிய மாநிலங்களில் உள்ள பல தொடருந்து நிலையங்களில் நின்று செல்கிறது.

## நிலைய வசதிகள்

* தீவு / பக்க மேடைகள்
* காத்திருப்புப் பகுதி
* பொது கழிப்பறைகள்
* வாகன நிறுத்துமிடம்
* கடவுச்சீட்டு விற்பனை இயந்திரம்
* வாடிக்கையாளர் சேவை அலுவலகம்
* பானங்கள் விற்பனை இயந்திரங்கள்

## தொடருந்து சேவைகள்

* **ராக்யாட் தீமோரான் விரைவு தொடருந்து** - 26/27   - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
* **தீமோர் கிழக்கு நகரிடை போக்குவரத்து**  - 50/53/58/59  -  - (*Shuttle Timur 50/53/58/59 Gua Musang–Kuala Lipis*)

## மேலும் காண்க
* மெராப்போ
* தாபோங் தொடருந்து நிலையம்
* தாமான் நெகாரா
* தித்திவாங்சா மலைத்தொடர்
* குவா மூசாங் தொடருந்து நிலையம்

## மேற்கோள்கள்

## வெளி இணைப்புகள்
*Malaysia's iconic 'Jungle Railway': One of Southeast Asia's greatest train journeys

பகுப்பு:மலேசியத் தொடருந்து நிலையங்கள்
நெப்டியூனியம்(III) பாசுபைடு

**நெப்டியூனியம்(III) பாசுபைடு**  (*Neptunium(III) phosphide*) என்பது NpP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் பாசுபரசும் சேர்ந்து இந்த இருமச் சேர்மம் உருவாகிறது.

:4 Np + P4 -> 4 NpP

### இயற்பியல் பண்புகள்
நெப்டியூனியம்(III) பாசுபைடு NaCl-படிகக் கட்டமைப்பில்  கருப்பு நிறப் படிகங்களாக உருவாகிறது. தண்ணீரில் இது கரையாது.  130 கெல்வினுக்கும்  குறைவான வெப்பநிலையில் எதிர்காந்த பண்பு கொண்டுள்ளது. 
## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:பாசுபைடுகள்
நெப்டியூனியம் டெட்ராகுளோரைடு

**நெப்டியூனியம் டெட்ராகுளோரைடு**  (*Neptunium tetrachloride*) என்பது NpCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் குளோரினும் சேர்ந்து இந்த இருமச் சேர்மம் உருவாகிறது.

## தயாரிப்பு
நெப்டியூனியம் நைட்ரைடுடன் ஐதரோகுளோரிக் அமிலத்தைச் சேர்த்து வினைபுரியச் செய்தால் நெப்டியூனியம் டெட்ராகுளோரைடு உருவாகிறது:

:2NpN + 8HCl -> N2 + 4H2 + 2NpCl4 

நெப்டியூனியம் சல்பைடுடன் ஐதரோகுளோரிக் அமிலத்தைச் சேர்த்து வினைபுரியச் செய்தாலும் நெப்டியூனியம் டெட்ராகுளோரைடு உருவாகும்:

:Np2S3 + 8HCl -> 2NpCl4 + 3H2S + H2

நெப்டியூனியம்(IV) ஆக்சைடு அல்லது NpO2 உடன் கார்பன் டெட்ராகுளோரைடைச் சேர்த்து வினையில் ஈடுபடுத்தினாலும் நெப்டியூனியம் டெட்ராகுளோரைடு மஞ்சள் நிறத்தில் பதங்கமாகிறது.  

:NpO2 + CCl4 -> NpCl4 + CO2 

மற்ற வினைகளும் இதற்காகப் பயன்படுத்தப்படுகின்றன.

## இயற்பியல் பண்புகள்
I4/amd என்ற இடக்குழுவில் நாற்கோணப் படிக அமைப்பில் நெப்டியூனியம் டெட்ராகுளோரைடு படிகமாகிறது.

## வேதியியல் பண்புகள்
நெப்டியூனியம் டெட்ராகுளோரைடு அம்மோனியாவுடன் வினை புரிந்து நெப்டியூனியம் முக்குளோரைடைத் தருகிறது.:

:6NpCl4 + 2NH3 -> 6NpCl3 + 6HCl + N2

450 ° செல்சியசு வெப்பநிலையில் ஐதரசனுடன் சேர்த்து வினைபுரியச் செய்தால் நெப்டியூனியம் டெட்ராகுளோரைடு சிதைவடைந்து நெப்டியூனியம் முக்குளோரைடாக மாறுகிறது..

:2NpCl4 + H2 -> 2NpCl3 + 2HCl

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:குளோரைடுகள்
பகுப்பு:ஆக்டினைடு ஆலைடுகள்
பகுப்பு:கனிம வேதியியல் சேர்மங்கள்
1402

**1402** (**[[ரோம எண்ணுருக்கள்|MCDII]]**) பழைய யூலியன் நாட்காட்டியில் ஒரு ஞாயிற்றுக்கிழமையில் தொடங்கிய ஒரு சாதாரண ஆண்டு ஆகும்.

## நிகழ்வுகள்
* மார்ச்சு 26 &ndash; இசுக்காலாந்தின் முடிக்குரிய இளவரசர் டேவிட் இசுட்டுவர்ட் அவார்து மாமா இராபர்ட் இசுட்டுவர்ட்டினால் சிறை வைக்கப்பட்டிருந்தபோது இறந்தார்.
* சூலை 12 &ndash; மிங் இளவரசர் சூ தீ நாஞ்சிங்கைக் கைப்பற்றினார். சியான்வென் பேரரசர் கொல்லப்பட்டதை அடுத்து யொங்கில் பேரரசராக சூ தீ முடிசூடினார்.
* செப்டம்பர் &ndash; ஆங்கிலேய நாடாளுமன்றம் வேல்சுக்கு எதிரான தண்டனைச் சட்டங்களை இயற்றியது, இது உவெல்சு மக்கள் ஒன்று கூடுவதையும், பதவியைப் பெறுவதையும், ஆயுதங்கள் ஏந்துவதையும், ஆங்கிலேய நகரங்களில் வாழ்வதையும் தடுத்தது. இவெல்சுப் பெண்ணைத் திருமணம் செய்யும் எந்த ஆங்கிலேயரும் இச்சட்டத்தின் கீழ் வருவர்.
* மலாக்கா சுல்தானகம் பரமேசுவராவினால் உருவாக்கப்பட்டது.
* சிமிர்னாவை ஆளும் புனித யோவானின் மாவீரர்கள் இசுலாத்திற்கு மாறவோ அல்லது இசுலாத்தை வணங்கவோ மறுத்ததை அடுத்து, தைமூர் சிமிர்னா மக்கள் அனைவரையும் படுகொலை செய்தார்.
* பிரெஞ்சு நாடுகாண் பயணி சான் டி பேத்தன்கோர்ட் கேனரி தீவுகளைக் கைப்பற்றி அங்கு குடியேற்றத்தை தொடங்கினார்.
* செனோவா குடியரசு மொனாக்கோவை மீண்டும் கைப்பற்றியது.
* பெரும் வால்வெள்ளி ஒன்று அவதானிக்கப்பட்டது.

## பிறப்புகள்

## இறப்புகள்
*குண் தெமூர் கான், வடக்கு யுவான் பேரரசர் (பி. 1377)

## மேற்கோள்கள்
நெப்டியூனியம்(IV) பாசுபைடு

**நெப்டியூனியம்(IV) பாசுபைடு**  (*Neptunium(IV) phosphide*) என்பது Np3P4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் பாசுபரசும் சேர்ந்து இந்த இருமச் சேர்மம் உருவாகிறது.

## தயாரிப்பு
750 பாகை செல்சியசு வெப்பநிலையில் வெற்றிடமாக்கப்பட்டு முத்திரையிடப்பட்ட குவார்ட்சு குழாயில் நெப்டியூனியம் மற்றும் சிவப்பு பாசுபரசு தனிமங்கள் விகிதாச்சார அளவுகளில் இணைத்து நெப்டியூனியம்(IV) பாசுபைடை உருவாக்கலாம்:

:3Np + 4P -> Np3P4

## பண்புகள்
### இயற்பியல் பண்புகள்
நெப்டியூனியம்IV) பாசுபைடு தண்ணீரில் கரையாது.

I 43d என்ற இடக்குழுவில் கனசதுரப் படிக வடிவமாக நெப்டியூனியம்(IV) பாசுபைடு கருப்புநிறத்துடன் படிகமாகிறது. Th3P4 சேர்மத்தின் கட்டமைப்பை ஒத்த கட்டமைப்பில் நெப்டியூனியம்IV) பாசுபைடு உள்ளது.

### வேதிப் பண்புகள்
நெப்டியூனியம்(IV) பாசுபைடு அடர் ஐதரோ குளோரிக் அமிலத்துடன் வினைபுரிந்து பச்சைநிற கரைசலைத் தருகிறது:
:Np3P4 + 12HCl -> 3NpCl4 + 4PH3 

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:பாசுபைடுகள்
சிறைச்சாலை (பக்கவழி நெறிப்படுத்தல்)

* சிறைச்சாலை
* சிறைச்சாலை (திரைப்படம்)
*
கரகம் (ஆந்திரப்பிரதேசம்)

**கரகம்** (*Karakam*) என்பது இந்தியாவின் ஆந்திரப் பிரதேச மாநிலத்தில் உள்ள விஜயநகரம் மாவட்டத்தில் உள்ள சீப்புருபள்ளி மண்டலத்தில் உள்ள ஒரு சிறிய கிராமமாகும். 2011 ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பின்படி, கராகம் கிராமத்தில் 279 வீடுகள் இருந்தன. அப்போது இக்கிராமத்தின் மக்கள்தொகை 1,148 ஆகும். இதில் 561 ஆண்களும் 587 பெண்களும் இருந்தனர். இதில் 513 பேர் கல்வியறிவு பெற்றவர்கள்.

## மேற்கோள்கள்

பகுப்பு:விஜயநகர மாவட்டத்திலுள்ள ஊர்களும் நகரங்களும்
கைதி

thumb|319x319px|நியூகேட் சிறையில் உள்ள உடற்பயிற்சி முற்றத்தின் படம் - குஸ்டாவ் டோர் (1872)
ஒரு **கைதி** (prisoner அல்லது **சிறைவாசி** என்றும் அழைக்கப்படுகிறார்) என்பவர் அவர்களின் விருப்பத்திற்கு எதிராக சுதந்திரத்தை இழந்த ஒரு நபராவார். இது சிறைச்சாலையில் அவர்களை அடைத்து வைப்பதன் மூலமோ அல்லது வலுக்கட்டாயமாக கட்டுப்படுத்துவதன் மூலமோ (கைவிலங்குகள் அல்லது சங்கிலிகள்) இருக்கலாம். இந்தச் சொல் பொதுவாக சிறையில் தண்டனை அனுபவிக்கும் ஒருவருக்கு பொருந்தும்.

## பிரித்தானியச் சட்டம்
[thumb|[பின்லாந்து தொடர் கொலையாளி ஜோஹன் ஆடம்ஸன், "கெர்பைக்காரி" என்றும் அழைக்கப்படுகிறார், 1849 ஆம் ஆண்டில் ஜோஹன் நட்ஸன் சிறையில் இருந்தபோது - கல் அச்சுக்கலைப் படிமம்]]
"கைதி" என்பது சிறையில் அடைக்கப்பட்ட ஒரு நபரைக் குறிக்கும் சட்டபூர்வமான சொல் ஆகும்.

சிறைச்சாலைப் பாதுகாப்புச் சட்டம் 1992 இன் பிரிவு 1 இல், "கைதி" என்ற சொல் நீதிமன்றத்தால், சட்டப்பூர்வ காவலில் தடுத்து வைக்கப்பட வேண்டியவரையோ அல்லது சிறையில் இருப்பவரையோ குறிக்கிறது.

"கைதி" என்பது குற்றத்திற்காக வழக்குத் தொடரப்பட்ட ஒரு நபரிக் குறிக்கும் சட்டபூர்வமான சொல்லாகும். தவறான நடத்தை காரணமாக வழக்குத் தொடரப்பட்ட நபருக்கு இது பொருந்தாது . குற்றவியல் சட்டச் சட்டம் 1967 இன் பிரிவு 1 இல் குற்றத்திற்கும் தவறான நடத்தைக்கும் இடையிலான வேறுபாட்டை நீக்கியது.

கிளான்வில் வில்லியம்ஸ், குற்றவாளி என நிரூபிக்கப்படாத ஒரு நபரைக் குறிப்பதற்காகவும் குற்றவாளிகளில் இருந்து வேறுபடுத்திக்காட்டவும் "கைதி" என்ற வார்த்தைப் பயன்படுவதாகவும் விவரித்தார்.

## மேற்கோள்கள்


பகுப்பு:தண்டனைகள்
கோகாரிட் தவளை

**கியூமெரானா லேட்டராலிசு** (*Humerana lateralis*) என்பது இராணிடே குடும்பத்தைச் சேர்ந்த ஒரு தவளை சிற்றினம் ஆகும். இது கம்போடியா, லாவோஸ், மியான்மர், தாய்லாந்து மற்றும் வியட்நாமில் காணப்படுகிறது. இது பொதுவாக **கோகாரிட் தவளை**, மஞ்சள் தவளை அல்லது மரத் தவளை என்று அழைக்கப்படுகிறது.

கோகாரிட் தவளை, *இராணா* பேரினத்தில் வகைப்படுத்தப்பட்டு பின்னர் "நீர்த் தவளை" பேரினமான *பெலோபிலாக்சு*வில் ஒதுக்கப்பட்டது. இருப்பினும், இது மிகவும் பொருத்தமான பேரினமா என்பது தெளிவாகத் தெரியவில்லை. மேலும் கோகரிட் தவளை *கைலாரனா* சேர்ந்ததாக இருக்கலாம். 2015ஆம் ஆண்டில், இது தொகுதி வரலாற்றுச் சான்றுகளின் அடிப்படையில் *கியூமெரானா* பேரினத்தின் கீழ் வகைப்படுத்தப்பட்டது. *இராணா நிக்ரோலினேட்டா* என்று கூறப்படும் சிற்றினம் சமீபத்தில் *கி. லேட்டராலிசின்* இளைய ஒத்தபெயராகத் தீர்மானிக்கப்பட்டது.

## வாழிடம்
கோகாரிட் தவளையின் இயற்கையான வாழிடம் மிதவெப்பமண்டல அல்லது வெப்பமண்டல வறண்ட காடுகள், மிதவெப்ப மண்டல அல்லது வெப்பமண்டலம் ஈரமான தாழ் நிலக் காடுகள் ஆகும். மிதவெப்பமண்டல அல்லது வறண்ட தாழ் நில புல்வெளி, ஈரமான புதர் நிலங்கள், தோட்டங்கள், சதுப்புநிலங்கள், நன்னீர் சதுப்புநிலங்கள் இடைவிடாத நன்னீர் சதுப்புநிலங்கள், குளங்கள் மற்றும் பருவகால வெள்ளம் அல்லது நீர்ப்பாசன விவசாய நிலங்கள் ஆகும். இது பன்னாட்டு இயற்கைப் பாதுகாப்புச் சங்கத்தால்அச்சுறுத்தலுக்கு உள்ளான இனமாகக் கருதப்படவில்லை.

## நுகர்வு
கம்போடியாவின் வடக்கு மற்றும் கிழக்கே மீகாங் ஆற்றின் சில பகுதிகளில், சுனுவோல் மாவட்டம், கிராட்டி மாகாணம் போன்ற இடங்களில் இது மனித நுகர்வுக்காகச் சேகரிக்கப்படுகிறது. 

## மேற்கோள்கள்

## குறிப்புகள்

*  van Dijk, P.P.; Stuart, B.; Datong, Yang; Shunqing, Lu (2011). "Pelophylax lateralis". IUCN Red List of Threatened Species. 2011. Retrieved 30 August 2011
* 

பகுப்பு:தவளைகள்
இருள் எண்

எண் கோட்பாட்டில், **இருள் எண்** (*evil number*) என்பது அதனது இரும எண் வடிவில் இரட்டை எண்ணிக்கையிலான ஒன்றுகளை ('1') கொண்டதொரு நேர்ம முழுவெண்ணாகும் . இருள் எண்களாக இல்லாத எதிர்மமல்லா முழுவெண்கள் ஒரூஉ எண்களென அழைக்கப்படுகின்றன.

கணினி அறிவியலில் ஓர் இருள் எண்ணானது இரட்டை நிகரியுடையதாகக் கொள்ளப்படுகிறது.

## எடுத்துக்காட்டுகள்
துவக்க இருள் எண்கள்:
:0, 3, 5, 6, 9, 10, 12, 15, 17, 18, 20, 23, 24, 27, 29, 30, 33, 34, 36, 39 ...

## சமமான கூட்டுத்தொகைகள்
ஒரூஉ எண்களாக இல்லாத எதிர்மமில்லா முழுவெண்கள் "இருள் எண்"களென அழைக்கப்படுகிறன. ஒரூஉ எண்களும் இருள் எண்களும் சேர்ந்து எதிர்மமில்லா முழுவெண்களை சோடிவாரியான கூட்டுத்தொகையுடைய சமமான இரு பல்கணங்களாகப் பிரிக்கின்றன. இது தனித்துவமான பிரிப்பாக இருக்கும்.[ 0 to 2^k-1 \forall k, வரையிலான நேர்ம முழு எண்களின் இவ்வாறான பிரிப்பானது , k அடுக்குகள் வரை சமமான கூட்டுத்தொகையுடைய எண்களின் கணங்களைக் காண்பதற்கு உதவுகிறது.

## மேற்கோள்கள்

பகுப்பு:முழுஎண் தொடர்வரிசைகள்
கியூமெரானா

***கியூமெரானா*** (*Humerana*) என்பது தெற்கு மற்றும் தென்கிழக்காசியாவைச் சேர்ந்த *இராணிடே* குடும்பத்தைச் சேர்ந்த தவளைகளின் பேரினமாகும். இது முதலில் *இராணா* பேரினத்தின் துணைப் பேரினமாக முன்மொழியப்பட்டது. இது *கைலாரனா* சேர்ந்ததாகக் கருதப்பட்டது.

*கியூமெரானா* பின்வரும் சிற்றினங்களைக் கொண்டுள்ளது.

* *[[கியூமெரானா கியூமெராலிசு]]* (பவுலெங்கர், 1887)
* *[[கோகாரிட் தவளை|கியூமெரானா லேட்டராலிசு]]* (பவுலெங்கர், 1887)
* *[[கேவோ வாங் தவளை|கியூமெரானா மியோபசு]]* (பவுலெங்கர், 1918)
* *[[கியூமெரானா ஓடேசி]]* (பவுலெங்கர், 1892)

## மேற்கோள்கள்

பகுப்பு:தவளைகள்
பகுப்பு:நீர்நில வாழ்வனப் பேரினங்கள்
தபால் வாக்கு

thumb|
**தபால்** வாக்களிப்பு (Postal voting) , **தபால் வாக்கு** அல்லது **அஞ்சல் வாக்கு** என்பது, **[[தேர்தல்|தேர்தலில்]]** வாக்காளர்கள் ஒரு வாக்குச் சாவடியில் நேரில் அல்லது மின்னணு வாக்கு முறை மூலம் வாக்களிக்கும் வழக்கமான முறைக்குப் பதிலாக தபால் மூலமாக தங்களது வாக்கினைப் பதிவு செய்வதனைக் குறிப்பதாகும்.

வழக்கமாக, திட்டமிடப்பட்ட தேர்தல் நாளுக்கு முன்பே தபால் வாக்குகள் திருப்பி அனுப்பப்பட வேண்டும். இருப்பினும், சில அதிகாரப்பூர்வ அனுமதிகளுடன் வாக்குச் சாவடியில் வாக்களிக்கவோ வாக்குச் சீட்டை நேரில் பதிவுசெய்யவோ அனுமதிக்கலாம். அஞ்சல் வாக்குகள் கையால் அல்லது வருடல் மூலம் மின்னணு முறையில் எண்ணப்படலாம். அஞ்சல் வாக்களிப்பின் வரலாறு 19 ஆம் நூற்றாண்டைச் சேர்ந்தது. அமெரிக்காவின் கலிபோர்னியா, ஓரிகான் மற்றும் வாசிங்டனில் நடத்திய ஆய்வில், தபால் வாக்கு கிடைக்கும் தன்மைகள் வாக்காளர் எண்ணிக்கையை அதிகரிக்கும் என்பதைக் காட்டுகிறது எனக் கூறுகிறது.

## நாடுகள் வாரியாக

#### இந்தியா
இந்தியாவில் தபால் வாக்களிப்பு முறையானது, இந்தியத் தேர்தல் ஆணையத்தின் மின்னணுப் பரிமாற்ற அஞ்சல் வாக்குச் சீட்டு (ETPB) முறை மூலம் மட்டுமே நடைபெறுகிறது. பதிவு செய்யப்பட்ட தகுதியான வாக்காளர்களுக்கு வாக்குச் சீட்டுகள் விநியோகிக்கப்பட்டு அவர்கள் தபால் மூலம் வாக்குகளைக் குறிப்பிட்ட தொகுதிகளுக்கு அனுப்புகிறார்கள். வாக்குப் பதிவு அலுவலர்களாகப் பணிபுரிபவர்களுக்கு குறிப்பிட்ட இடங்களில் பெட்டிகள் மூலம் வாக்குச் சீட்டுகள் பெறப்படுகின்றன. வாக்குகள் எண்ணப்படத் தொடங்கும் போது, இந்த தபால் வாக்குகள் மற்ற அனைத்து வாக்காளர்களின் மின்னணு வாக்குப்பதிவு வாக்குகள் எண்ணுவதற்கு முன்பாக எண்ணப்படுகின்றன. சில குறிப்பிட்ட பிரிவினர் மட்டுமே தபால் வாக்காளர்களாக பதிவு செய்யத் தகுதியுடையவர்கள். இரானுவத்தில் பணிபுரிபவர்கள், மாநில காவல்துறையில் பணிபுரியும் நபர்கள் மற்றும் அவர்களது மனைவிகள், ஆசிரியர்கள், அதிகாரப்பூர்வமாக வெளிநாடுகளில் பணியமர்த்தப்பட்ட இந்திய அரசாங்கத்தில் பணிபுரியும் ஊழியர்கள் தபால் வாக்குக்கு பதிவு செய்யலாம், இவர்கள் *சேவை வாக்காளர்கள்* என்றும் அழைக்கப்படுகின்றனர். மேலும், தடுப்புக் காவலில் உள்ளவர்கள், ஊனமுற்றவர்கள், 65 வயதுக்கு மேற்பட்டவர்கள் தபால் வாக்குகளைப் பயன்படுத்தலாம். கைதிகள் வாக்களிக்க முடியாது. ஊடகப் பணியாளர்களும் தங்கள் வாக்குகளைப் பதிவு செய்ய அஞ்சல் வாக்குச்சீட்டைப் பயன்படுத்த அனுமதிக்கப்பட்டுள்ளனர். இந்திய கம்யூனிஸ்ட் கட்சி, தபால் வாக்குகளைச் சரிபார்த்தலில் இருக்கும் வெளிப்படைத்தன்மை குறித்து கேள்வி எழுப்பினர் மேலும் இதில் முறைகேடுகள் நடக்க வாய்ப்புள்ளதாகக் கூறினர்.

thumb|கலிபோர்னியா ஆளுநர் கவின் நியூசோம் கலிபோர்னியாவில் பதிவுசெய்யப்பட்ட ஒவ்வொரு வாக்காளருக்கும் ஒரு வாக்குச்சீட்டை அஞ்சல் செய்ய வேண்டிய நிர்வாக உத்தரவில் கையெழுத்திடுவதற்கான தனது முடிவைப் பற்றி பேசுகிறார்

## மேற்கோள்கள்


பகுப்பு:அஞ்சல்
பகுப்பு:வாக்களிப்பு
பகுப்பு:தேர்தல்கள்
பகுப்பு:காணொளிக் கோப்பு உள்ள கட்டுரைகள்
பாடாங் தெங்கு தொடருந்து நிலையம்

**பாடாங் தெங்கு தொடருந்து நிலையம் தொடருந்து நிலையம்** (ஆங்கிலம்: *Padang Tengku Railway Station* மலாய்: *Stesen Keretapi Padang Tengku*) என்பது தீபகற்ப மலேசியாவின் கிழக்கு கரைப் பகுதியில், பகாங், லிப்பிஸ் மாவட்டம், பாடாங் தெங்கு நகரில் உள்ள ஒரு தொடருந்து நிலையம் ஆகும். இந்த நிலையம் பகாங் மாநிலத்தின் தலைநகரான குவாந்தான் நகரில் இருந்து சுமார் 252 கி.மீ.;கோலாலம்பூரில் இருந்து 188 கி.மீ.;  தொலைவில் உள்ளது.

பாடாங் தெங்கு தொடருந்து நிலையம், பிரித்தானியர்களின் காலனித்துவக் காலத்தில் செல்போர்ன் தோட்ட நிறுவனத்தால் பயன்படுத்தப்பட்ட தொடருந்து நிலையமாக இருந்தது. பாடாங் தெங்கு என்ற பெயர், தெங்கு அப்துல் சமா (*Tengku Abdul Samah*) என்ற அரசர் ஒருவரின் பெயரில் இருந்து உருவானது. 

அழகிய காட்சிகளுடன் கூடிய ஒரு பரந்த புல்வெளியில் அவர் ஓய்வெடுத்துக் கொண்டிருந்த போது இயற்கையின் அழகில் மயங்கி, அந்த இடத்திற்கு அவரின் பெயரையே சூட்டினார். பல நூற்றாண்டுகளான பின்னரும் அவரின் பெயர் அந்த இடத்தில் நிலைத்து நிற்கிறது.

## பொது
 
இந்த நிலையம் பாடாங் தெங்கு மற்றும் லிப்பிஸ் மாவட்ட நகரங்களுக்கு இடையிலான கிழக்கு நகரிடை சேவையில் ஒரு முனையமாக விளங்குகிறது. பாடாங் தெங்கு நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது. பாடாங் தெங்கு நகரின் பெயரால் இந்த நிலையத்திற்குப் பெயரிடப்பட்டுள்ளது.

## பொது
### கோலா லிப்பிஸ் குவா மூசாங் வழித்தடம்

பாடாங் தெங்கு தொடருந்து நிலையம், உள்ளூர் மற்றும் வெளியூர் பயணிகள் பாடாங் தெங்கு நகரத்திற்குப் பயணிக்க ஒரு பொதுப் போக்குவரத்துத் தேர்வாகவும் உள்ளது. 1920 முதல் 1960 வரையிலான காலப்பகுதியில் பல கிராமவாசிகளுக்கு தொடருந்துகள் முதன்மையான போக்குவரத்து முறையாக இருந்ததால், பாடாங் தெங்குவில் உள்ள தொடருந்து நிலையம் மலேசியாவின் சுதந்திரத்திற்கு முன்பே இருந்தே இயங்கி வருகிறது.

தூரப் பயணங்களுக்கு, தனியார் பேருந்துச் சேவைகளைவிட பொதுத் தொடருந்துச் சேவைகளைப் பயன்படுத்தவே இங்குள்ள மக்கள் விரும்புகின்றனர். அத்துடன் இந்த நிலையம்  - குவா மூசாங் வழித்தடத்திற்கான முனையமாகவும் செயல்படுகிறது.

### ஜொகூர் பாரு சென்ட்ரல் சேவை

ஜொகூர் பாரு மற்றும்  இடையிலான தொடருந்துச் சேவை ஒரு நாளைக்கு ஒரு முறை மட்டுமே செயல்படுகிறது. அத்துடன் இந்தச் சேவையில் ஈடுபட்டுள்ள தொடருந்துகள், ஜொகூர், நெகிரி செம்பிலான், பகாங் மற்றும் கிளாந்தான் ஆகிய மாநிலங்களில் உள்ள பல தொடருந்து நிலையங்களில் நின்று செல்கிறது.

## நிலைய வசதிகள்

* தீவு / பக்க மேடைகள்
* காத்திருப்புப் பகுதி
* பொது கழிப்பறைகள்
* வாகன நிறுத்துமிடம்
* கடவுச்சீட்டு விற்பனை இயந்திரம்
* வாடிக்கையாளர் சேவை அலுவலகம்
* பானங்கள் விற்பனை இயந்திரங்கள்

## தொடருந்து சேவைகள்

* **தீமோர் கிழக்கு நகரிடை போக்குவரத்து**  
* *  -  - 50/53/58/59 - (*Shuttle Timur 50/53/58/59 Gua Musang–Kuala Lipis*)

## மேலும் காண்க
* கோலா லிப்பிஸ்
* குவா மூசாங் மாவட்டம்
* லிப்பிஸ் மாவட்டம்
* தும்பாட் தொடருந்து நிலையம்
* கோலா லிப்பிஸ் தொடருந்து நிலையம்

## மேற்கோள்கள்

## வெளி இணைப்புகள்
* 
*KTM / MRT Line Integrations

பகுப்பு:மலேசியத் தொடருந்து நிலையங்கள்
உருகுவை கடற்படை அருங்காட்சியகம்

**உருகுவை கடற்படை அருங்காட்சியகம்** (*Naval Museum of Uruguay*) என்பது உருகுவையின் பொசிடோசு சுற்றுப்புறத்தில் உள்ள ராம்ப்லா டி கோல் எஸ்/என் என்ற இடத்தில் அமைந்துள்ள கடற்படை அருங்காட்சியகம் ஆகும். 

இதில் பல வரலாற்று முக்கியத்துவம் வாய்ந்த பீரங்கிகள், உருகுவை கடற்படையின் மாதிரிகள், புகைப்படங்கள் மற்றும் நினைவுச்சின்னங்களையும் காட்சிப்படுத்தியுள்ளது. இங்கு ஒரு நூலகமும் காப்பகமும் உள்ளது. இது பிளேயா டி லாஸ் போசிடோசு மற்றும் புவேர்ட்டோ டெல் புசோ இடையே அமைந்துள்ளது.

## மேற்கோள்கள்

பகுப்பு:Coordinates on Wikidata
பகுப்பு:உருகுவே
பகுப்பு:அருங்காட்சியகங்கள்
கெராம்பிட் தொடருந்து நிலையம்

**கெராம்பிட் தொடருந்து நிலையம் தொடருந்து நிலையம்** (ஆங்கிலம்: *Kerambit Railway Station* மலாய்: *Stesen Keretapi Kerambit*) என்பது தீபகற்ப மலேசியாவின் கிழக்கு கரைப் பகுதியில், பகாங், லிப்பிஸ் மாவட்டம், கெராம்பிட் சிறுநகரில் உள்ள ஒரு தொடருந்து நிலையம் ஆகும்.

உள்ளூர்வாசிகளின் கூற்றுப்படி, இந்த நகரத்தின் பெயர் மலாய் சொற்றொடரான 'கெரா ஆம்பில்' (*Kera Ambil*) என்பதிலிருந்து பெறப்பட்டது. கெராம்பிட் நகரத்தில் ஏராளமான வாழைத் தோட்டங்கள் இருந்ததாகவும்; அந்தத் தோட்டங்களின் வாழைப் பழங்களை அப்பகுதியில் உள்ள குரங்குகள் தங்கள் விருப்பப்படி பறித்துச் சென்றதாலும்; அந்த இடத்திற்கு அப்பெயர் வந்ததாக அறியப்படுகிறது.

இந்த நிலையம் பகாங் மாநிலத்தின் தலைநகரான குவாந்தான் நகரில் இருந்து சுமார் 263 கி.மீ.;கோலாலம்பூரில் இருந்து 189 கி.மீ.;  தொலைவில் உள்ளது.

## பொது
 
கெராம்பிட்  நிலையம் கிழக்கு நகரிடை சேவையில், கெராம்பிட் மற்றும் அதன் அருகிலுள்ள சிறு சிறு நகரங்களுக்கும் இடையிலான ஒரு தொடர்பு மையமாக விளங்குகிறது. கெராம்பிட் நகரத்தின் மையத்தில் அமைந்துள்ள இந்த நிலையம், அதன் சுற்றுப்புறக் கிராமங்களுக்கும் சேவை செய்கிறது. கெராம்பிட் நகரின் பெயரால் இந்த நிலையத்திற்குப் பெயரிடப்பட்டுள்ளது.

### கோலா லிப்பிஸ் குவா மூசாங் வழித்தடம்

கெராம்பிட் தொடருந்து நிலையம், உள்ளூர் மற்றும் வெளியூர் பயணிகள் கெராம்பிட் நகரத்திற்குப் பயணிக்க ஒரு பொதுப் போக்குவரத்துத் தேர்வாகவும் உள்ளது. 1920 முதல் 1960 வரையிலான காலப்பகுதியில் பல கிராமவாசிகளுக்கு தொடருந்துகள் முதன்மையான போக்குவரத்து முறையாக இருந்ததால், கெராம்பிட்டில் உள்ள தொடருந்து நிலையம் மலேசியாவின் சுதந்திரத்திற்கு முன்பே இருந்தே இயங்கி வருகிறது.

தனியார் பேருந்துச் சேவைகளைக் காட்டிலும் பொதுத் தொடருந்துச் சேவைகளைப் பயன்படுத்தவே இங்குள்ள மக்கள் விரும்புகின்றனர். அத்துடன் இந்த நிலையம்  -  வழித்தடத்திற்கான முனையமாகவும் செயல்படுகிறது.

## நிலைய வசதிகள்

* தீவு / பக்க மேடைகள்
* காத்திருப்புப் பகுதி
* பொது கழிப்பறைகள்
* வாகன நிறுத்துமிடம்
* வாடிக்கையாளர் சேவை அலுவலகம்
* பானங்கள் விற்பனை இயந்திரங்கள்

## தொடருந்து சேவைகள்

* **ராக்யாட் தீமோரான் விரைவு தொடருந்து** - 26/27   - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
* **தீமோர் கிழக்கு நகரிடை போக்குவரத்து**  - 50/53/58/59  -  - (*Shuttle Timur 50/53/58/59 Gua Musang–Kuala Lipis*)

## மேலும் காண்க
* கோலா லிப்பிஸ்
* குவா மூசாங் மாவட்டம்
* லிப்பிஸ் மாவட்டம்
* செகார் பேரா தொடருந்து நிலையம்
* பாடாங் தெங்கு தொடருந்து நிலையம்

## மேற்கோள்கள்

## வெளி இணைப்புகள்
* 
*KTM / MRT Line Integrations

பகுப்பு:மலேசியத் தொடருந்து நிலையங்கள்
மங்களன் மாஸ்டர்

**மங்களன் மாஸ்டர்** (*Mangalan Master*) என்வர் ஒரு இலங்கை அரசியல்வாதியும், முன்னாள் போராளியும் ஆவார். இவர் ஐக்கிய மக்கள் சுதந்திரக் கூட்டணிக்காக  பொலன்னறுவை மாவட்டத்தில் போட்டியிடும் தமிழ் மக்கள் விடுதலைப் புலிகள் சார்பில் போட்டியிடும் ஒரு வேட்பாளர் ஆவார். இவர் தமிழீழ விடுதலைப் புலிகள் இயக்கத்தின் முன்னாள் போராளி ஆவார். பின்னர் கேணல் கருணாவைப் பின் தொடர்ந்து புலிகள் இயக்கத்தில் இருந்து விலகினார். தமிழ் மக்கள் விடுதலைப் புலிகள் கட்சியில் இணைந்து அதில் மூன்றாவது இடத்தில் இருந்தார். தமிழ் மக்கள் விடுதலைப் புலிகள் கட்சியின் உட்கட்சி சண்டையின்போது இவர் கருணாவின் தீவிர ஆதரவாளராக இருந்தார். 2005 இல் கிளேமோர் குண்டுகள் மூலம் விடுதலைப் புலிகள் இவரை கொல்ல முயற்சி செய்தனர்.

## மேற்கோள்கள்

பகுப்பு:ஈழ விடுதலைப் போராளிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கை இந்துக்கள்
பகுப்பு:வாழும் மக்கள்
பகுப்பு:விடுதலைப் புலிகளின் போராளிகள்
தாமிர மரங்கொத்தி

**தாமிர மரங்கொத்தி** (பிளைதிபிகசு பைர்கோதிசு) என்பது பிசிடே குடும்பத்தைச் சேர்ந்த ஒரு பறவை சிற்றினமாகும்.

இது வங்களாதேசம், பூட்டான், கம்போடியா, சீனா, ஆங்காங், இந்தியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாமில் காணப்படுகிறது. இதன் இயற்கையான வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.

## உணவு
தாமிர மரங்கொத்தி உணவாக எறும்புகள், கரையான்கள் மற்றும் மரத்தைத் துளைக்கும் வண்டுகள் போன்ற பல்வேறு பூச்சிகள் உள்ளன, மேலும் இவை எப்போதாவது பெர்ரிகளை உட்கொள்ளும். இவற்றின் மேய்ச்சலை மேற்பரப்பு தரை மட்டத்தில் 3 முதல் 4 மீட்டர் வரையில் காணப்படும் மரத் தண்டுகள், அழுகும் தாவர பொருட்கள், மரக்கட்டைகள் மற்றும் மரக்கன்றுகள், கொடிகள் மற்றும் மூங்கில் ஆகும். இவை மற்ற மரங்கொத்திகளுடன் உணவு உண்பதில்லை.

## விளக்கம்
தாமிர மரங்கொத்தி நடுத்தர அளவிலான பறவை ஆகும். இதன் உடல் நீளம் 26.5 முதல் 30 செ.மீ. வரை ஆகும். இதன் எடை 126 முதல் 170 கிராம் வரை ஆகும். ஆண் மரங்கொத்திகள் தலையில் பழுப்பு நிற கிரீடத்துடனும், குறுகிய முகடு மற்றும் கோடுகள் கொண்ட கழுத்து மற்றும் வெளிர் பழுப்பு நெற்றி கொண்டிருக்கும். பெண் மரங்கொத்திகள் ஆண்களை விடக் குறுகிய அலகினையும் வெளிர் தலையினையும் கொண்டுள்ளது.

## அழைப்பு
தாமிர மரங்கொத்தியின் ஓசை நீண்ட, உலர்ந்த சத்தங்களாக உள்ளன.  இவை பிற பறவைகளுடன் தொடர்பு கொள்ளப் பயன்படுத்துகின்றன. இதன் ஓசை நீண்ட தூரத்திற்குக் கேட்க முடியும்.

## பரவல்
தாமிர மரங்கொத்திகள் பொதுவாகப் பசுமை மற்றும் கலப்பு இலையுதிர் காடுகளில் வாழ்கின்றன. இவை அடர்த்தியான வளர்ச்சியுடன் தடிமனான மரங்கள் நிறைந்த பள்ளத்தாக்குகளில் காணப்படுகின்றன. தாமிர மரங்கொத்திகள் பல்வேறு உயரங்களில் காணப்படுகின்றன, இவை 50 மீட்டர் வரை குறைவாகவும், 2750 மீட்டர் வரை உயரமாகவும் உள்ள பகுதிகளில் காணப்படும். இவை வங்களாதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் உள்ளிட்ட தெற்காசிய நாடுகளில் காணப்படுகிறது.

## இனப்பெருக்கம்
தாமிர மரங்கொத்தி தன் துணையை அழைக்கும்போது முகட்டினை உயர்த்தி அழைக்கின்றது. இறக்கையினை அசைத்துக் காட்சிப்படுத்தும். ஆண் பெண் என இரு பறவைகளும் குறைந்த அளவில் (1-4 மீ) இறந்த மரத்தில் துளை கூடமைக்கின்றது. பெற்றோர்கள் அடைகாத்தல் குழந்தைக்கு உணவு ஊட்டத்தைப் பகிர்ந்து கொள்கின்றன.

## துணையினங்கள்
தாமிர மரங்கொத்தியில் 5 துணையினங்கள் உள்ளன. இவை *பி. பி. பைரோடிசு, பி. பி சினென்சிசு, பி, அன்னமென்சிசு, பி. பி. கைனன்னசு, பி. பி. கேமெரோனி*.

## பாதுகாப்பு நிலை
தாமிர மரங்கொத்திகள் உலகளவில் அச்சுறுத்தப்படவில்லை. ஆனால் இவை பொதுவாக அசாதாரணமானவை. வாழ்விட இழப்பு காரணமாக இவற்றின் எண்ணிக்கை தற்போது குறைந்து வருகிறது. ஆனால் இதன் எண்ணிக்கை பாதிக்கப்படக்கூடிய வரம்பை அணுகும் என்று எதிர்பார்க்கப்படவில்லை. இந்த அளவுகோலின் படி, இவை அழிவு மற்றும் ஆபத்தின் "குறைந்த அக்கறை" பிரிவின் கீழ் வகைப்படுத்தப்பட்டுள்ளன. உலகளாவிய எண்ணிக்கைத் தற்போது தெரியவில்லை. ஆனால் சீனாவில் தாமிர மரங்கொத்திகளின் எண்ணிக்கை, இவற்றின் முதன்மை வாழ்விடங்களில் 10,000-100,000 இனப்பெருக்க இணைகளாக மதிப்பிடப்பட்டுள்ளது.

## மேற்கோள்கள்

பகுப்பு:மியான்மர் பறவைகள்
பகுப்பு:தென் சீனப் பறவைகள்
பகுப்பு:நேபாளப் பறவைகள்
ஜெராண்டுட் தொடருந்து நிலையம்

**ஜெராண்டுட் தொடருந்து நிலையம் தொடருந்து நிலையம்** (ஆங்கிலம்: *Jerantut Railway Station* மலாய்: *Stesen Keretapi Jerantut*) என்பது தீபகற்ப மலேசியாவின் கிழக்கு கரைப் பகுதியில், பகாங், ஜெராண்டுட் மாவட்டம், ஜெராண்டுட் பழைய நகரில் உள்ள ஒரு தொடருந்து நிலையம் ஆகும். பேருந்து நிலையத்திலிருந்து சற்று தொலைவில் உள்ளது..

இந்த நிலையம் பகாங் மாநிலத்தின் தலைநகரான குவாந்தான் நகரில் இருந்து சுமார் 184 கி.மீ.;கோலாலம்பூரில் இருந்து 177 கி.மீ.;  தொலைவில் உள்ளது. ஜெராண்டுட்  நிலையம் தேசியப் பூங்காவில் இருந்து 2.5 கிலோமீட்டர் தொலைவில் உள்ளது. அருகிலுள்ள பேருந்து முனையம், ஜெராண்டுட் தொடருந்து நிலையத்திலிருந்து 1 கிலோமீட்டர் தொலைவில் அமைந்துள்ளது.

## பொது
 
ஜெராண்டுட்  நிலையம் கிழக்கு நகரிடை சேவையில், ஜெராண்டுட் மற்றும் அதன் அருகிலுள்ள சிறு நகரங்களுக்கும் இடையிலான போக்குவரத்து தொடர்பு மையமாக விளங்குகிறது. ஜெராண்டுட் பழைய நகரத்தின் மையத்தில் அமைந்துள்ள இந்த நிலையம், அதன் சுற்றுப்புறப் பகுதிகளுக்கும் சேவை செய்கிறது. ஜெராண்டுட் நகரின் பெயரால் இந்த நிலையத்திற்குப் பெயரிடப்பட்டுள்ளது.

கேடிஎம் இண்டர்சிட்டி தொடருந்துகள் ஜொகூர் பாரு சென்ட்ரல் நிலையத்திலிருந்து   நிலையம் வரையில் இயக்கப்படுகின்றன.

### சிகாமட் - குவா மூசாங் - தும்பாட் வழித்தடம்

ஜெராண்டுட் தொடருந்து நிலையம், உள்ளூர் மற்றும் வெளியூர் பயணிகள் கெராம்பிட் நகரத்திற்குப் பயணிக்க ஒரு பொதுப் போக்குவரத்துத் தேர்வாகவும் உள்ளது. 1920 முதல் 1960 வரையிலான காலப்பகுதியில் பல கிராமவாசிகளுக்கு தொடருந்துகள் முதன்மையான போக்குவரத்து முறையாக இருந்ததால், ஜெராண்டுட்டில் உள்ள தொடருந்து நிலையம் மலேசியாவின் சுதந்திரத்திற்கு முன்பே இருந்தே இயங்கி வருகிறது.

தனியார் பேருந்துச் சேவைகளைக் காட்டிலும் ஜெராண்டுட் தொடருந்துச் சேவைகளைப் பயன்படுத்தவே இங்குள்ள மக்கள் விரும்புகின்றனர். அத்துடன் இந்த ஜெராண்டுட் நிலையம்  -  -  -  வழித்தடத்திற்கான முனையமாகவும் செயல்படுகிறது.

## நிலைய வசதிகள்

* தீவு / பக்க மேடைகள்
* காத்திருப்புப் பகுதி
* பொது கழிப்பறைகள்
* வாகன நிறுத்துமிடம்
* வாடிக்கையாளர் சேவை அலுவலகம்
* பானங்கள் விற்பனை இயந்திரங்கள்

## தொடருந்து சேவைகள்

* **ராக்யாட் தீமோரான் விரைவு தொடருந்து** - 26/27   - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
* **தீமோர் கிழக்கு நகரிடை போக்குவரத்து**  - 50/53/58/59  -  - (*Shuttle Timur 50/53/58/59 Gua Musang–Kuala Lipis*)

## சுற்றுலா தளங்கள்
* தேசியப் பூங்கா
* கெலாங்கி குகைகள்
* லதா மெராவுங் நீர்வீழ்ச்சி
* பூர்வீக மக்களின் குடியேற்றப்பகுதி

## மேலும் காண்க
* தாமான் நெகாரா
* ஜெராண்டுட்
* குனோங் தகான்
* பெனும் மலை
* தெம்பிலிங் ஆறு

## மேற்கோள்கள்

## வெளி இணைப்புகள்
* 
* KTM / MRT Line Integrations
* History of rail transport in Malaysia

பகுப்பு:மலேசியத் தொடருந்து நிலையங்கள்
நேபாள புரட்சிகர அமைப்பு (மார்க்சியம்- லெனினிசம்)

**நேபாள புரட்சிகர அமைப்பு (மார்க்சியம்- லெனினிசம்)**(*Nepal Revolutionary Organisation (Marxist–Leninist*)  என்பது நேபாளத்தின் மொரங் உள்ள ஒரு பொதுவுடைமை அமைப்பாகும். இந்தக் குழு 1973ஆம் ஆண்டில் உருவானது. மேலும் இந்த காலகட்டத்தில் நேபாளத்தில் எழுச்சி பெற்ற பல உள்ளூர் தீவிர பொதுவுடைமைப் பிரிவுகளில் இதுவும் ஒன்றாகும். மாதவ் குமார் நேபாள் இக்குழுவின் தலைவராக இருந்தார்.

1975ஆம் ஆண்டில் இந்த குழு அனைத்து நேபாள பொதுவுடைமைப் புரட்சிகர ஒருங்கிணைப்புக் குழுவின் (மார்க்சிஸ்ட்-லெனினிஸ்ட்) கீழ் பங்கேற்றது.

## மேற்கோள்கள்


பகுப்பு:நேபாள அரசியல்
பகுப்பு:பொதுவுடைமை
துளசிதாஸ் மேத்தா

**துளசிதாஸ் மேத்தா** (*Tulsidas Mehta*) ஓர் இந்திய அரசியல்வாதி ஆவார். இவர் பீகார் சட்டப் பேரவையில் ஜந்தாஹா சட்டமன்றத் தொகுதியின் உறுப்பினராகப் பணியாற்றினார். 1990 பீகார் சட்டப்பேரவைத் தேர்தலில் ஜனதா தளம் வேட்பாளராக வெற்றி பெற்றார். மேத்தா ஒரு சோசலிச அரசியல்வாதி ஆவார். இவர் பீகார் அரசாங்கத்தில் அமைச்சராகவும் பணியாற்றினார். இவர் மற்றொரு பீகார் அரசியல்வாதியும் இராச்டிரிய ஜனதா தளம் கட்சியின் முன்னாள் பொதுச் செயலாளருமான அலோக் குமார் மேத்தாவின் தந்தையாவார். இராச்டிரிய ஜனதா தளத்தின் நிறுவனர்களில் ஒருவராக இருந்தார். மேத்தா ஜந்தாஹா சட்டமன்றத் தொகுதியை பிரதிநிதித்துவப்படுத்தி, 1962,1969,1985,1990 மற்றும் 1995 ஆகிய சட்டமன்றத் தேர்தல்களில் வெற்றி பெற்றார்.

## அரசியல் வாழ்க்கை
துளசிதாஸ் மேத்தா ஒரு சமூகவுடைமை அரசியல்வாதி. இவர் ஆரம்பத்தில் சோசலிச கட்சியுடன் இணைந்தார். கட்சி சார்பில் இவர் 1962 இல் தனது முதல் மாநில சட்டமன்றத் தேர்தலில் வெற்றி பெற்றார். 1969 ஆம் ஆண்டில், மாநில சட்டமன்றத் தேர்தலில் இரண்டாவது தேர்தல் வெற்றிக்குப் பிறகு, இவர் பீகார் அரசில் மாநில அமைச்சரானார். 1969, 1985, 1990 மற்றும் 1995 ஆம் ஆண்டு பீகார் சட்டமன்றத் தேர்தல்களில் மேத்தா வெற்றி பெற்றார்; 1970 ஆம் ஆண்டு கர்ப்பூரி தாக்கூரின் அமைச்சரவையில் முதன்முறையாக பீகார் அரசாங்கத்தில் மாநில அமைச்சராக நியமிக்கப்பட்டார். லாலு பிரசாத் யாதவ் அமைச்சரவையில் இரண்டு முறை மாநில அமைச்சராகவும் மேத்தா பணியாற்றினார். மேத்தா சோசலிச தலைவர் அக்சயவத் ராயின் கூட்டாளி ஆவார். அவர் 1962 பீகார் சட்டமன்றத் தேர்தலில் போட்டியிட மேத்தாவைத் தூண்டினார். தேர்தல் செலவுகள் செய்யத் தயங்கியபோது இந்திய தேசிய காங்கிரசு தலைவர் தீப் நாராயண் சிங்கால் ஆதரிக்கப்பட்டு பீகார் கூட்டுறவு கூட்டமைப்பின் தலைவராக இருந்த அவரது அரசியல் எதிரியான ராஜ்வன்ஷி சிங்கை மேத்தா தோற்கடிக்க முடிந்தது.

இவரின் மகன், அலோக் குமார் மேத்தா இராச்டிரிய ஜனதா தளத்தின் மூத்த அரசியல்வாதியாகவும் கருதப்படுகிறார். கட்சியில் பல குறிப்பிடத்தக்க பதவிகளை வகித்துள்ளார். மேத்தா குடும்பம் சமஸ்திபூர் மாவட்டம் மற்றும் அதை ஒட்டிய பகுதி அரசியலில் கணிசமான செல்வாக்கு பெற்றுள்ளதாக கூறப்படுகிறது.

## பிற பங்களிப்புகள்
மேத்தா கூட்டுறவுத் துறையில் பணிபுரிந்ததற்காகவும் அறியப்பட்டவர். பீகார் மாநிலத்தில் வைசாலி கூட்டுறவு வங்கி மற்றும் கூட்டுறவு குளிர்பதனக் கிடங்கின் நிறுவனரும் ஆவார்.

## இறப்பு
துளசிதாஸ் மேத்தா 2019 இல் தனது 93 வயதில் இறந்தார்.

## மேற்கோள்கள்

பகுப்பு:இந்திய அரசியல்வாதிகள்
அலோக் குமார் மேத்தா

**அலோக் குமார் மேத்தா** (*Alok Kumar Mehta*) (பிறப்பு 3 நவம்பர் 1966  ) பீகார் மாநிலத்தைச் சேர்ந்த இந்திய அரசியல்வாதியாவார். இராச்டிரிய ஜனதா தளத்தின் நிறுவனர் உறுப்பினரான இவர், கட்சியின் முதன்மை பொதுச் செயலாளராகப் பணியாற்றியுள்ளார். மேத்தா தேஜஸ்வி யாதவின் அரசியல் வழிகாட்டி என்று கூறப்படுகிறது.

## அரசியல் வாழ்க்கை
துளசிதாஸ் மேத்தாவின் மகனான  அலோக் குமார் மேத்தா 2015 பீகார் சட்டப் பேரவைத் தேர்தலில் உஜியார்பூர் தொகுதியிலிருந்து சட்டப் பேரவை உறுப்பினராகத் தேர்ந்தெடுக்கப்பட்டார். இவர் பீகார் அரசாங்கத்தில் கூட்டுறவுத் துறை அமைச்சராகப் பணியாற்றினார். 2017இல் நிதிஷ் குமார் பதவி விலகும்வரை இவர் அமைச்சராக இருந்தார். இவரது சகோதரி சுஹேலி மேத்தா 2017 இல் ஐக்கிய ஜனதா தளம் கட்சியில் இணைந்தார்.

மேத்தா 2004 இல் உஜியார்பூர் மக்களவைத் தொகுதியின் நாடாளுமன்ற உறுப்பினராகவும் இருந்துள்ளார். பின்னர் இவர் 2009 இல் மூத்த பிரதீப் மஹ்தோவின் விதவையான அசுவமேத தேவியிடம் அந்தத் தொகுதியை இழந்தார்  மேத்தா பல்வேறு குற்றச்சாட்டுகளின் கீழ் வெவ்வேறு காலங்களில் இராச்ட்ரிய ஜனதா தளத்துடன் தொடர்புடையவர். ஏழு மாநிலங்களுக்கு கட்சியின் பொறுப்பாளராகவும், கட்சியின் இளைஞர் அமைப்பின் தேசிய பொதுச் செயலாளராகவும், மாநில பொதுச் செயலாளராகவும் பணியாற்றினார்.

## மேற்கோள்கள்

## வெளி இணைப்புகள்
*Alok Mehta Facebook

பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1966 பிறப்புகள்
துளசிதாஸ் போர்கர்

**துளசிதாஸ் போர்கர்** (Tulsidas Borkar) (18 நவம்பர் 1934-29 செப்டம்பர் 2018) ஓர் இந்திய இசையமைப்பாளரும் மற்றும் ஆர்மோனிய இசைக்கலைஞரும் ஆவார். இந்திய அரசு இவருக்கு 2016 ஆம் ஆண்டில் பத்மசிறீ என்ற கௌரவத்தை வழங்கியது.
thumb|250x250px| சோட்டா கந்தர்வனுடன் போர்க்கர்

## விருதுகள்
போர்கர் சங்கீத நாடக அகாதமி விருது, (2005) மற்றும் பத்மசிறீ (2016) உட்பட பல விருதுகளைப் பெற்றவர். 

## இறப்பு
காச நோயால் பாதிக்கப்பட்டிருந்த துளசிதாஸ் போர்கர் தனது 83வது வயதில் 29 செப்டம்பர் 2018 அன்று மும்பையில் காலமானார்.

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:2018 இறப்புகள்
பகுப்பு:1934 பிறப்புகள்
இராதாபுரம் நித்திய கல்யாணி சமேத வரகுண பாண்டீசுவரர் கோயில்

**நித்திய கல்யாணி சமேத வரகுண பாண்டீசுவரர் கோயில்** (*Radhapuram sri nithya kalyani amman temple*) என்பது இந்தியாவின் தமிழ்நாடு மாநிலத்தில், திருநெல்வேலி மாவட்டத்தின் இராதாபுரம் நகரில் அமைந்துள்ள ஒரு சிவன் கோயில் ஆகும். இக்கோயிலில் பக்தர்கள் மஞ்சள் காணிக்கையாகக் கொடுப்பது சிறப்பாகக் கருதப்படுகிறது. சித்திரைத் திருவிழா தேரோட்டம் ஒவ்வோர் ஆண்டும் நடைபெறுகிறது. 

## அமைவிடம்
இராதாபுரம் பகுதியில் கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு இக்கோயில் கட்டப்பட்டுள்ளது.

## மேற்கோள்கள்

பகுப்பு:திருநெல்வேலி மாவட்டத்திலுள்ள சிவன் கோயில்கள்
பொட்டாசியம் அறுகுளோரோயிரேனேட்டு

**பொட்டாசியம் அறுகுளோரோயிரேனேட்டு**  (*Potassium hexachlororhenate*)  என்பது K2ReCl6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம் குளோரோயிரேனேட்டு என்ற பெயராலும் இச்சேர்மம் அழைக்கப்படுகிறது. இளம் பச்சை நிறத்தில் திண்மமாகக் காணப்படும் இச்சேர்மம் ஐதரோகுளோரிக் அமிலத்தில் கரையும். 

## தயாரிப்பு
ஐதரோகுளோரிக் அமிலத்தின் முன்னிலையில் பொட்டாசியம் பெர்யிரேனேட்டுடன் பொட்டாசியம் அயோடைடு, ஐப்போபாசுபரசு அமிலம் அல்லது குரோமியம்(II) குளோரைடு ஆகியவற்றைச் சேர்த்து ஒடுக்க வினைக்கு உட்படுத்தினால் பொட்டாசியம் அறுகுளோரோயிரேனேட்டு உருவாகும்.

பொட்டாசியம் அறுகுளோரோயிரேனேட்டு வெள்ளி நைட்ரேட்டுடன் வினைபுரிந்து வெள்ளி அறுகுளோரோயிரேனேட்டு உருவாகும். இது 400 பாகை செல்சியசு வெப்பநிலையில் இரேனியம்(III) குளோரைடாக சிதைவடைகிறது.

பொட்டாசியம் அறுகுளோரோயிரேனேட்டுடன் தண்ணிருடன் சேர்க்கப்படும்போது நீராற்பகுப்பு வினை நிகழ்ந்து  இரேனியம்(IV) ஆக்சைடு உருவாகிறது. 

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:இரேனியம் சேர்மங்கள்
நிக்கல்(II) ஐதராக்சைடு

**நிக்கல்(II) ஐதராக்சைடு**  (*Nickel(II) hydroxide*) என்பது Ni(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எலுமிச்சை-பச்சை நிறத்தில் ஒரு திண்மப் பொருளாகக் காணப்படுகிறது.  அம்மோனியா மற்றும் அமீன்களில் சிதைவுடன் கரைகிறது. அமிலங்களால் தாக்கப்படுகிறது. மின் உணரியான இச்சேர்மம் , இதனால்  Ni(III) ஆக்சி-ஐதராக்சைடாக மாற்றப்படுகிறது. இப்பண்பு மறுமின்னூட்ட மின்கலன்களில் பரவலான பயன்பாடுகளுக்கு வழிவகுக்கிறது.

## பண்புகள்
நிக்கல்(II) ஐதராக்சைடு சேர்மம் α மற்றும் β ஆகிய இரண்டு நன்கு வகைப்படுத்தப்பட்ட பல்லுருவங்களைக் கொண்டுள்ளது. α அமைப்பு Ni(OH)2 அடுக்குகளை ஒன்றுக்கொன்று இணைக்கப்பட்ட அயனிகள் அல்லது தண்ணீருடன் கொண்டுள்ளது.  β வடிவம் Ni2+ மற்றும் OH− அயனிகளின் ஓர் அறுகோண நெருக்கப் பொதிவு கட்டமைப்பை ஏற்றுக்கொள்கிறது.  நீரின் முன்னிலையில், α வடிவ நிக்கல்(II) ஐதராக்சைடு  பொதுவாக β வடிவத்திற்கு மறுபடிகமாகிறது. α மற்றும் β வடிவங்களுக்குக்  கூடுதலாக, பல γ நிக்கல் ஐதராக்சைடுகள் விவரிக்கப்பட்டுள்ளன. இவை மிகவும் பெரிய இடை-தாள் தூரங்களைக் கொண்ட படிக அமைப்புகளால் வேறுபடுகின்றன.

Ni(OH)2சேர்மத்தின் கனிம வடிவம், தியோபிராசைட்டு 1980 ஆம் ஆண்டில் வடக்கு கிரேக்கத்தின் வெர்மியன் பகுதியில் முதன்முதலில் கண்டறியப்பட்டது.  ஐடோகிரேசு அல்லது குளோரைட்டு படிகங்களின் எல்லைகளுக்கு அருகில் மெல்லிய தாள்களாக உருவாகி  ஒளி ஊடுருவக்கூடிய மரகத-பச்சை படிகமாக இயற்கையாகவே இது காணப்படுகிறது. இக்கனிமத்தின் நிக்கல்-மக்னீசியம் மாறுபாடான  (Ni,Mg)(OH)2 கனிமத்தை  இசுக்காட்லாந்தில் உள்ள ஒரு  தீவில் முன்னதாக கண்டுபிடிக்கப்பட்டது.

## வினைகள்
நிக்கல்(II) ஐதராக்சைடு மின்சார கார் மின்கலன்களில் பயன்படுத்தப்படுகிறது. குறிப்பாக Ni(OH)2 பெரும்பாலும் ஓர் உலோக ஐதரைடுடனும் ஒரு குறைப்பு வினையுடனும் இணைந்து,  நிக்கல் ஆக்சி ஐதராக்சைடாக (NiOOH) ஆக ஆக்சிசனேற்றம் அடைகிறது.

**வினை 1** 
:Ni(OH)2 + OH(–) → NiO(OH) + H2O + e(−)

**வினை 2** 
:M + H2O + e(−) → MH + OH(−) 

**ஒட்டு மொத்த வினை** (H2O) இல்
:Ni(OH)2 + M → NiOOH + MH 

இரண்டு நிக்கல்(II) ஐதராக்சைடு பல்லுருவ வடிவங்களில் α-Ni(OH)2 அதிக கோட்பாட்டுத் திறனைக் கொண்டுள்ளது, எனவே பொதுவாக மின்வேதியியல் பயன்பாடுகளில் விரும்பத்தக்கதாகக் கருதப்படுகிறது. இருப்பினும், இது காரக் கரைசல்களில் β-Ni(OH)2 வடிவத்திற்கு மாறுகிறது.  இது தொழில்துறை பயன்பாடுகளுக்கு நிலைப்படுத்தப்பட்ட α-Ni(OH)2 மின்முனைகளின் சாத்தியக்கூறுகள் பற்றிய பல ஆய்வுகளுக்கு வழிவகுக்கிறது.

## தயாரிப்பு
பொட்டாசியம் ஐதராக்சைடுடன்  நிக்கல்(II) உப்புகளின் நீரிய கரைசலைச் சேர்த்து சூடுபடுத்தினால் நிக்கல்(II) ஐதராக்சைடு உருவாகும்.

## நச்சுத்தன்மை
Ni2+ அயனியை உள்ளிழுக்க நேர்ந்தால் புற்றுநோய் பாதிப்பு ஏற்படுவதற்கான வாய்ப்பு உண்டு.  இச்சேர்மத்தின் நச்சுத்தன்மை மற்றும் தொடர்புடைய பாதுகாப்புக் கவலைகள், கால்சியம் அல்லது கோபால்ட்டு ஐதராக்சைடுகள் போன்ற ஐதராக்சைடுகளை உடன்  சேர்த்து  Ni(OH)2 மின்முனைகளின் ஆற்றல் அடர்த்தியை அதிகரிப்பதற்கான ஆராய்ச்சியை உந்தியுள்ளது.

## மேலும் காண்க
*நிக்கல்-இரும்பு சேமக்கலம்

## மேற்கோள்கள்

பகுப்பு:நிக்கல் சேர்மங்கள்
பகுப்பு:ஐதராக்சைடுகள்
இராம் லால் தாகூர்

**இராம் லால் தாகூர்** (*Ram Lal Thakur*)  இந்தியாவின் இமாச்சலப் பிரதேச மாநிலத்தைச்  சேர்ந்த இந்திய தேசிய காங்கிரசு அரசியல்வாதியாவார்.  இமாச்சலப் பிரதேசத்தின் சிறீ நைனா தேவிச்சி  சட்டமன்றத் தொகுதியின் சட்டமன்ற உறுப்பினராகவும் உள்ளார்.

## ஆரம்பகால வாழ்க்கை மற்றும் கல்வி
1951  ஆம் ஆண்டு சூன் மாதம் 7 ஆம் தேதியன்று அன்று பிலாசுபூர் மாவட்டத்தில் உள்ள கியால் கிராமத்தில் இவர் பிறந்தார். சட்டப் படிப்பிலும்  இளங்கலையிலும் . பட்டங்கள் பெற்றுள்ளார்.   பணியாளர் மேலாண்மை மற்றும் தொழிலாளர் நலனில் முதுகலை பட்டயங்கள் பெற்றார். சட்டப் பாடத்திலான இளநிலை  படிப்பை  சிம்லாவிலுள்ள இமாச்சலப் பிரதேச பல்கலைக்கழகத்தில் படித்தார். கமலேசு தாகூரை திருமணம் செய்து கொண்டார்.

## தொழில் வாழ்க்கை
இராம்லால் ஒரு விளையாட்டு வீரராக இருந்தார்  தேசிய அளவில் ஆறு முறை கபடியில் மாநிலத்தை இமாச்சலப் பிரதேச  மாநிலத்தைப் பிரதிநிதித்துவப்படுத்தினார்,  மூன்று முறை அணியின் தலைவராக இவர் இருந்தார்.  இமாச்சலப் பிரதேச பல்கலைக்கழக விளையாட்டு  மன்ற உறுப்பினராகவும்,  இமாச்சலப் பிரதேச பல்கலைக்கழகத்தின் மத்திய மாணவர் சங்கத்தின் பொதுச் செயலாளராகவும் இருந்தார். குடியரசு தின அணிவகுப்பின் போது *அகில இந்திய அளவில்* சிறந்த தேசிய மாணவர் படை வீரராகவும், 1971 ஆம் ஆண்டில் பஞ்சாப், அரியானா, சண்டிகர் மற்றும் இமாச்சலப் பிரதேசத்தைச் சேர்ந்த சிறந்த தேசிய மாணவர்படை வீரராகவும்  ஆனார். 1978 ஆம் ஆண்டு முதல் 1982  ஆம் ஆண்டு வரை பிலாசுபூரில் இளைஞர் காங்கிரசு கட்சியின்  தலைவராக இருந்தார். 1978 ஆம் ஆண்டில்  காங்கிரசு கட்சியின் ஜெயில் பரோ அந்தோலன் இயக்கத்தின் போது கைது செய்யப்பட்டார்.  அகில இந்திய காங்கிரசு குழுவின் உறுப்பினராக உள்ளார்.

முதலில் 1985 ஆம் ஆண்டில் இமாச்சலப் பிரதேச மாநில சட்டப்பேரவைக்குத் தேர்ந்தெடுக்கப்பட்டார், மேலும் 1993,1998 மற்றும் 2003 ஆம் ஆண்டுகளில் மீண்டும் தேர்ந்தெடுக்கப்பட்டார். 1994  ஆம் ஆண்டு முதல் 1995 ஆம் ஆண்டு வரை  பொதுத்துறை நிறுவனங்களுக்கானக் குழுவின் தலைவராக இருந்தார். 1985 ஆம் ஆண்டு முதல் 1990 ஆம் ஆண்டு வரை சட்டம், இளைஞர் சேவைகள் மற்றும் விளையாட்டு, ஆயுர்வேதம் மற்றும் உள்ளாட்சி அமைப்புகளுக்கான இணை அமைச்சராக இருந்தார். 1996 ஆம் ஆண்டு முதல் 1998 ஆம் ஆண்டு வரை சுகாதார அமைச்சராகவும் இருந்தார். 2003 ஆம் ஆண்டு மார்ச் முதல் தொழில்துறை, தகவல் தொழில்நுட்பம் மற்றும் இளைஞர் சேவைகள் மற்றும் விளையாட்டுத் துறை அமைச்சராகப் பணியாற்றி வருகிறார்.

## மேற்கோள்கள்

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இமாச்சலப் பிரதேச சட்டமன்ற உறுப்பினர்கள்
பகுப்பு:இமாச்சலப் பிரதேச நபர்கள்
2020 கோடைக்கால ஒலிம்பிக்கு போட்டியில் சதுரங்கம்

**2020 கோடைக்கால ஒலிம்பிக்கு போட்டியில் சதுரங்கம்** (*Chess at the 2000 Summer Olympics*)  ஓர் அதிகாரப்பூர்வமற்ற கண்காட்சி விளையாட்டாக இடம்பெற்றது. 2020 ஆம் ஆண்டு சிட்னி ஒலிம்பிக்கு கிராமத்தில் நடைபெற்ற கோடைக்கால ஒலிம்பிக்கு போட்டியில் சதுரங்க விளையாட்டு சேர்க்கப்பட்டது. இக்கண்காட்சிப் போட்டிகளில் இந்தியாவின் விசுவநாதன் ஆனந்தும் எசுப்பானியாவின் அலெக்சி சிரோவும் இரண்டு ஆட்டங்களில் விளையாடினார். இரண்டு போட்டிகளையும் பன்னாட்டு ஒலிம்பிக் குழு மேற்பார்வையிட்டது.  போட்டிகள் விரைவு சதுரங்கப் போட்டி  வடிவத்தில் நடத்தப்பட்டன. ஒவ்வொரு வீரருக்கும் மொத்தம் 30 நிமிடங்கள் விளையாடும் நேரம் அனுமதிக்கப்பட்டது. இரண்டு ஆட்டங்களும் சமநிலையில் முடிந்தன. 

பன்னாட்டு சதுரங்கக் கூட்டமைப்பு 1999 ஆம் ஆண்டு பன்னாட்டு ஒலிம்பிக் குழுவால் அங்கீகரிக்கப்பட்டது. 2000 ஆம் ஆண்டுக்கு முன்னரோ அல்லது அதற்குப் பின்னரோ ஒலிம்பிக் போட்டிகளில் சதுரங்கம் இடம்பெறவில்லை. இருப்பினும் இது பன்னாட்டு ஒலிம்பிக் குழுவால் நடத்தப்படும் 2023 ஒலிம்பிக் விளையாட்டு வாரத்தில் சேர்க்கப்பட்டது.

## மேற்கோள்கள்

பகுப்பு:2020 கோடைக்கால ஒலிம்பிக் விளையாட்டுகள்
பகுப்பு:சதுரங்கம்
கைசுட்ரிக்சு

***கைசுட்ரிக்சு*** என்பது பழைய உலக முள்ளம்பன்றிகளின் பெரும்பகுதியைக் கொண்ட பேரினமாகும். இந்தப் பேரினத்தைச் சேர்ந்த புதைபடிவங்கள் ஆப்பிரிக்காவின் பிற்பகுதியில் மியோசீன் காலத்தைச் சேர்ந்தவை.

*கைசுட்ரிக்சு* (பண்டைய கிரேக்கத்திலிருந்து χστριξ (hústrix, "முள்ளம்பன்றி") என்ற பெயர் 18ஆம் நூற்றாண்டின் சுவீடன் தாவரவியலாளர் கார்ல் லின்னேயசால் வழங்கப்பட்டது.

## சிற்றினங்கள்
* **பேரினம் ''கைசுட்ரிக்சு***
** துணைப்பேரினம் *கைசுட்ரிக்சு*
*** *கைசுட்ரிக்சு ஆப்ரிகாசுடிராலிசு* - வளைகுடா முள்ளம்பன்றி
*** *கைசுட்ரிக்சு கிரிசுடேடா* - முகட்டு முள்ளம்பன்றி
*** *கைசுட்ரிக்சு இண்டிகா* - இந்திய முகட்டு முள்ளம்பன்றி
** துணைப்பேரினம் *அகேந்தியான்*
*** *கைசுட்ரிக்சு பிராக்கியூரா* - மலேய முள்ளம்பன்றி/இமயமலை முகடில்லா முள்ளம்பன்றி
*** *கைசுட்ரிக்சு சாவானிகா* - சுந்தா முள்ளம்பன்றி
** துணைப்பேரினம் *தீகருசு*
*** *கைசுடிரிக்சு கிராசிபின்னிசு* - தடித்த முள் முள்ளம்பன்றி
*** *கைசுட்ரிக்சு புமிலா* - பிலிப்பீன்சு முள்ளம்பன்றி
*** *கைசுட்ரிக்சு சுமாத்ரே* - சுமாத்திரா முள்ளம்பன்றி

=== புதைபடிவ சிற்றினங்கள் ===
* †*கைசுடிரிக்சு  ஆரயன்சிசு* - மியோசின் பிந்தையக்காலம்
* †*கைசுடிரிக்சு  தீபெர்தி* - பிளியோசீன்
* †*கைசுடிரிக்சு  பாகென்சிசு* - மியோசின் பிந்தையக்காலம்
* †*கைசுடிரிக்சு பிரிமிகெனியா* - மியோசின் பிந்தையக்காலம்-பிளியோசீன்
* †*கைசுடிரிக்சு ரெபோசா* - பிளிசுடோசீன்
* †*கைசுடிரிக்சு சூவிகா'' - மியோசின் பிந்தையக்காலம்

## மேற்கோள்கள்

## வெளி இணைப்புகள்
*
*

பகுப்பு:முள்ளம்பன்றி
கோபோமண்டெல்லா மையதெல்பா

**கோபோமண்டெல்லா மையதெல்பா** (*Cophomantella myadelpha*) என்பது *லெசிடோசெரிடே* குடும்பத்தைச் சேர்ந்த ஓர் அந்துப்பூச்சி சிற்றினம் ஆகும். இது 1910-இல் எட்வர்ட் மெய்ரிக் என்பவரால் விவரிக்கப்பட்டது. இது இந்தியாவில் அசாமிலும், தென்னிந்தியாவிலும் இருப்பது அறியப்படுகிறது.

இதனுடைய இறக்கைகள் 15 முதல் 19 மிமீ நீளமுடையன. முன்னங்கால்கள் வெளிர் பிரகாசமான பழுப்பு நிறத்தில் உள்ளன. பின்புற இறக்கைகள் சாம்பல் நிறத்தில் உள்ளன.

## மேற்கோள்கள்

பகுப்பு:அந்துப்பூச்சிகள்
ஓபன்சிரீட்மேப்

**ஓபன்சிரீட்மேப்** (*OpenStreetMap* சுருக்கமாக ***OSM*** என்று அழைக்கப்படுவது) ஓர் கட்டற்ற புவியியல் தரவுத்தளமாகும், இது விக்கிப்பீடியா போலவே தன்னார்வல பயனர் சமூகத்தால் புதுப்பிக்கப்பட்டு பராமரிக்கப்படுகிறது. பங்களிப்பாளர்கள் நில கணக்கெடுப்புகளிலிருந்து தரவைச் சேகரிக்கின்றனர், வான் ஒளிப்படங்களிலிருந்து வரைபடங்களை வரைகிறார்கள், பிற கட்டற்ற உரிமம் பெற்ற புவியியல் தரவு மூலங்களிலிருந்தும் இறக்குமதி செய்கிறார்கள். ஓபன்சிரீட்மேப் ஆனது கட்டற்ற தரவுத்தள உரிமத்தின் கீழ் கட்டற்ற உரிமம் பெற்றது. 2004 ஆம் ஆண்டு ஸ்டீவ் கோஸ்ட் என்பவர் இதனை நிறுவினார்

## மேற்கோள்கள்

பகுப்பு:கட்டற்ற மென்பொருட்கள்
ஏரெடெசு

**ஏரெடெசு** (*Aeretes*) என்பது அணில்களின் பேரினமாகும்., இது ஓர் ஒற்றை சிற்றினத்தைக் கொண்டுள்ளது. இது வரிப்பல் பறக்கும் அணில் (*ஏரெடெசு மெலனோப்டெரசு*).

பிற்கால பிளோசீன் காலத்தில் சீனாவிலிருந்து இரண்டு புதை படிவ சிற்றினங்கள் அறியப்படுகின்றன.

*ஏரெடெசு*  பேரினத்தின் ஆரம்பக்கால புதைபடிவ பதிவுகள் தெற்கு சீனாவில் மத்திய பிளிஸ்டோசீன் படிவுகளிலிருந்து காணப்பட்டன. பெய்ஜிங் பகுதியில், ஆரம்பக்கால பதிவுகள் மேல் குகை மற்றும் ஜோவ்கோடியனில் உள்ள தியான்யுவான் குகையிலிருந்து கிடைத்தவை ஆகும். இந்த புதைபடிமங்கள் பிளிஸ்டோசீன் காலத்தின் பிற்பகுதியில் காணப்பட்டன. இந்த பேரினத்தின் புவியியல் பரவல் வரையறுக்கப்பட்டதாக உள்ளது. *ஏரெடெசு* காலம் முழுவதும் பல் அளவு அதிகரிப்பு மற்றும் குறைவு மூலம் பரிணாமத்தை அனுபவிக்கிறது.

## மேற்கோள்கள்

பகுப்பு:பாலூட்டிப் பேரினங்கள்
பகுப்பு:அணில்கள்